চাপাইগাছি বিল

চাপাইগাছি বিল বা নান্দিয়ার বিল কুষ্টিয়া জেলার ইবি থানায় অবস্থিত একটি বিল। এটি একটি সরকারি জলমহাল ও পর্যটন কেন্দ্র। ভূগোল চাপাইগাছি বিলের অবস্থান কুষ্টিয়া সদর উপজেলার ইসলামী বিশ্ববিদ্যালয় থানার ঝাউদিয়া ইউনিয়নের বিলআংদিয়া মৌজায় যার আয়তন ১,৫০৩ একর (৬.০৮ কিমি২)। তবে বিলের আয়তন ২৮৯.৭৭ একর (১.১৭২৭ কিমি২) এবং বর্ষা মৌসুমে এর আয়তন বৃদ্ধি পায়। চাপাইগাছি বিলের সঙ্গে সাগরখালী নদী, কুমার নদের একটি শাখা, পোড়াদহ এবং আলামপুর থেকে প্রবাহিত হয়ে আসা দুইটি খালের সংযোগ রয়েছে। ইতিহাস চাপাইগাছি বিলের নামকরণ করা হয়েছে কুষ্টিয়া সদর উপজেলার আইলচারা ইউনিয়নের চাপাইগাছি গ্রামের নামানুসারে যা ফুলকে নির্দেশ করে। ব্রিটিশ আমলে নদীয়ার একটি গুরুত্বপূর্ণ জলাশয় হিসেবে চাপাইগাছি বিলের পরিচিতি ছিল। অর্থনীতি চাপাইগাছি বিল একটি সরকারি জলমহাল, এটি নির্দিষ্ট সময় পর্যন্ত ইজরা দেওয়া হয়। সর্বশেষ ২০২৬ সালের ৪ জানুয়ারি বিলটির ইজারা বিজ্ঞপ্তি প্রকাশ করা হয়েছে, যেখানে এর ইজারা মূল্য নির্ধারণ করা হয়েছে ৳১,২১,৪৪,৮২৫ (১ কোটি একুশ লক্ষ চুয়াল্লিশ হাজার আটশত পঁচিশ টাকা) এবং এর মেয়াদ ২০২৭ সালের এপ্রিল মাসে পর্যন্ত। চাপাইগাছি বিলকে কেন্দ্র করে কতগুলো মৎস্যজীবী সমবায় সমিতি রয়েছে। এগুলো হলো- নান্দিয়া মৎস্যজীবী সমবায় সমিতি, নান্দিয়া, পাটিকাবাড়ী চাপাইগাছি মৎস্যজীবী সমবায় সমিতি, হারুরিয়া, পাটিকাবাড়ী মাজপাড়া মৎস্যজীবী সমবায় সমিতি, মাজপাড়া, ঝাউদিয়া বিল আংদিয়া মৎস্যজীবী সমবায় সমিতি, ঝাউদিয়া বৈশাখী মৎস্যজীবী সমবায় সমিতি, আস্তানগর, ঝাউদিয়া নদ-নদী মৎস্যজীবী সমবায় সমিতি, হারুরিয়া, পাটিকাবাড়ী তথ্যসূত্র বহিঃসংযোগ উইকিমিডিয়া কমন্সে চাপাইগাছি বিল সম্পর্কিত মিডিয়া দেখুন। "চাপাইগাছি"। মারুফ হোসেন (৭ জুন ২০২৩)। "চাপাইগাছি বিলে একদিন ও কুষ্টিয়ার স্মৃতি"। নাগরিক সংবাদ। প্রথম আলো।